**ПРИЛОЖЕНИЕ Б**

**ТЕХНИЧЕСКА СПЕЦИФИКАЦИЯ**

От документация за участие в провеждането на процедура „публично състезание” за възлагане на обществена поръчка по чл.178 ЗОП, във връзка с чл.18, т.12 и чл.20, ал2, т.1 ЗОП с предмет:

**„**Подмяна на хидроизолация и консервиране на конструктивни елементи на подземни гаражи в сградата на МВнР”

1. **ОБЩИ ИДЕНТИФИКАЦИОННИ ДАННИ ЗА СГРАДАТА, ОБЕКТ НА ОБЩЕСТВЕНАТА ПОРЪЧКА**

* **Вид на строежа:** Сграда за административно обслужване ;
* **Предназначение на строежа:** за Министерство на външните работи;
* **Категория на строежа:** Първа група, първа категория - буква „в” на основание чл. 2(3) т.1 от Наредба №1 от 30.07.2003 г. на МРРБ за номенклатурата на видовете строежи(обн. ДВ. бр.72 от 15 Август 2003г. изм. и доп. ДВ. бр.98 от 11 Декември 2012г.)
* **Идентификатор на строежа:** кадастрален лист 456, ПИ 96 УПИ І, кв. 111, местност „Гео Милев - втора част” по плана на гр. София, район Слатина, Столична община;
* **Адрес:** гр. София, район „Слатина” ул. „Александър Жендов” № 2;
* **Година на построяване:** 1975-1983 г.;
* **Вид собственост:** публична държавна.

Сградата е изградена като монолитна скелетна стоманобетонна конструкция с колони с различни размери ( най-малкото сечение 30/30 см), шайби с дебелина 25 см и хоризонтални стоманобетонни плочи с дебелина 30 см. Ограждащите стени са от плътна тухла – 25 см и преградни стени от половин тухла – 12 см.

Административната сграда е със смесена /безгредови плочи и рамки/ монолитна стоманобетонна конструкция. В план тя представлява квадрат с вътрешен двор. В плочите, които са с дебелина 30см., са оформени скрити греди.

Стоманобетонните стени са с широчина на стеблото 25 см, а усилените зони в края на стените са с размери, следващи тези на съседните колони. В много от стените има оформени отвори за врати или прозорци. Асансьорните шахти са обградени от стоманобетонни стени 25 см, а вътрешните им преградни стени са 15 см. Сутеренните нива са обградени от външни стоманобетонни стени с дебелина 40 см.

По югоизточния контур на сградата е оформена колонада, образуваща рамка. Под колонадата има оформена по-ниска рамкова конструкция, обособяваща сутеренно ниво, използвано като паркинг.

Фундирането на основната част от сградата е с обща фундаментна плоча с дебелина 1.40м. Котата на фундиране е -6.70м.

Освен високата част от сградата, са построени още подземен паркинг от две нива, киносалон и стопанска част (ресторант и кухня). Те са отделени на фуга от административната сграда.

Подземният паркинг се намира под козирката на главния вход. Конструкцията му е безгредова с носещи кръгли колони Ф60 см., фундирани на единични стъпки и сутеренни стени с дебелина 40 см, стъпващи на ивични основи. С цел избягване пораждането на големи напрежения в конструкцията на сградата, предизвикани от температурните промени и икономично проектиране на колоните, сградата е разделена на четири температурни блока. Това е осъществено чрез разделяне на всяка от етажните плочи с четири „фуги” - конструкции, при което всяка от ново получените части от плочите в план наподобява формата на буквата „Г“. Всяка от фугите се състои от два прореза с проектна широчина от 20мм, между които има свързващ елемент с широчина 278 см.

Режимът на обитаване на сградата в делнични дни е 11 часа/дневно, 5 дни/седмично. Общата и разгъната застроена площ (РЗП) е **29 849**  **м2**.

Всички части на инвестиционния проект, които са основание за издаване на разрешение за строеж, са оценени за съответствието им с основните изисквания към строежите, за което е изготвен Комплексен доклад по чл.142, ал.6, т.2 и чл. 166, ал.1 от ЗУТ от регистрирана фирма – консултант, несвързана с проектанта.

Въз основа на разработения инвестиционен проект е издадено Разрешение за строеж.

1. **ИЗИСКВАНИЯ КЪМ СТРОИТЕЛНИТЕ ПРОДУКТИ**

В строежите се влагат само строителни продукти, които осигуряват изпълнението на основните изисквания към строежите по чл.169, алб.1 от ЗУТ и отговарят на изискванията определени със Закона за техническите изисквания към продуктите, и с наредбата по чл.9, ал.2, т.5 от същия закон (*Наредба № РД-02-20-1 от 2015 г. за условията и реда за влагане на строителни продукти в строежите на Република България, за краткост – Наредба № РД-02-20-1/2015 г.*)

Националните изисквания за влагането на строителни продукти в строежите, в т.ч. за случаите по чл.5 на Регламент (ЕС) № 305/2011, се определят с:

1. нормативните актове за проектиране, изпълнение, контрол и поддържане на строежите, когато съдържат изисквания към строителните продукти, и/или;
2. националните стандарти, с които се въвеждат европейски или международни стандарти;
3. българските национални стандарти или националните стандарти с еквивалентни на българските методи и изисквания, когато няма стандарти по т.2;
4. българските технически одобрения (БТО);
5. заповед на министъра на регионалното развитие благоустройството във връзка с предвидената употреба на продуктите – в този случай националните изисквания са разработени и представени в **национални приложения към съответните** хармонизирани стандарти, а когато няма такива като индивидуални изисквания.

Строителните продукти, които изпълнителят предвижда за трайно влагане в сградата (сградата на МВнР) или прилежащи части към нея, трябва да са годни за предвидената им употреба, да удовлетворяват основните изисквания към строежите в продължение на икономически обоснован период и да отговарят на съответните **технически спецификации** и **националните изисквания** по отношение на предвидената им употреба.

Доставката на всички строителни продукти и материали, необходими за изпълнение на СМР от обществената поръчка е задължение единствено на изпълнителя.

При извършване на доставките на строителния обект, изпълнителят трябва да спазва следните нормативни изисквания:

* **строителните продукти, за които има влезли в сила хармонизирани технически спецификации**: хармонизирани стандарти или издадена европейска техническа оценка (ЕТО), осигуряват изпълнението на основните изисквания към строежите, когато *експлоатационните показатели на съществените им характеристики са определени и декларирани съгласно изискванията на Регламент (EC) №305/2011 на Европейския парламент и на Съвета от 9 март 2011 г. за определяне на хармонизирани условия за предлагането на пазара на строителни продукти и за отмяна на Директива 89/106/ЕИО (OB, L 88/5 от 4.04.2011 г.)*, наричан за краткост „Регламент (EC) №305/2011“ и отговарят на **българските национални изисквания** по отношение на предвидената употреба, определени в чл.8, ал.1, т.5 от Наредба № РД-02-20-1/2015 г.;
* **строителните продукти, за които няма влезли в сила хармонизирани стандарти** и не е издадена ЕТА, осигуряват изпълнението на основните изисквания към строежите, когато характеристиките им са определени, декларирани и съответстват на българските национални изисквания по отношение на предвидената употреба, определени в чл.8, ал.1 от Наредба № РД-02-20-1/2015 г.;

Строителните продукти се влагат в строежа **само въз основа на декларации**, посочващи предвидената употреба или употреби, и придружени от **инструкция и информация за безопасност на български език.** В зависимост от техническите спецификации, в съответствие с които са оценени строителните продукти, декларациите, които изпълнителят трябва да представи са:

1. **декларация за експлоатационни показатели** съгласно изискванията на Регламент (EC) №305/2011 и образеца, даден в приложение III на Регламент (EC) №305/2011, (изменен с Делегиран Регламент (EC) №574/2014 на Комисията от 21 февруари 2014 година за изменение на приложение III към Регламент (EC) №305/2011 на Европейския парламент и на Съвета по отношение на образеца, който да се използва за съставяне на декларация за експлоатационни показатели на строителните продукти), когато за строителния продукт има хармонизиран европейски стандарт или е издадена ЕТО;
2. **декларация за характеристиките на строителния продукт**, когато той не е обхванат от хармонизиран европейски стандарт или за него не е издадена ЕТО, съставена по образеца съгласно приложение №1;
3. **декларация за съответствие с изискванията на инвестиционния проект** за конкретния строеж или заявката на клиента. В случай, че при изпълнение на строителството е наложително да се вложат строителни продукти, произведени **индивидуално или по заявка за влагане в конкретния строеж**, (не чрез серийно производство) , такива продукти се влагат в строежа въз основа на декларация за съответствие с изискванията на инвестиционния проект. Декларацията се издава от производителя в зависимост от изискванията въз основа на протоколи от изпитване, приложени изчисления и/или документи за съответствие на вложените материали и доказателства за съответствие с проектните изисквания.

Декларациите, описани по-горе, трябва да демонстрират съответствие с българските национални изисквания по отношение на предвидената употреба или употреби, когато такива са определени.

Строителните продукти, предназначени за огнезащита, пожароизвестяване, гасене на пожар, управление на огън и дим и за предотвратяване на експлозии, за които няма хармонизирани технически спецификации по смисъла на Наредба № РД-02-20-1/2015 г., се влагат в строежите въз основа на декларации за характеристиките на строителните продукти, становище за допустимост, издадено от Главна дирекция „Пожарна безопасност и защита на населението“ (ГДПБЗН) на Министерството на вътрешните работи (МВР), и инструкция и информация за безопасност на български език.

Всички декларации се придружават в зависимост от случая от информацията по чл.31 или чл.33 на Регламент (EO) №1907/2006 на Европейския парламент и на Съвета от 18 декември 2006 г. относно регистрацията, оценката, разрешаването и ограничаването на химикали (REACH), за създаване на Европейска агенция по химикали (OB, L 396 от 30.12.2006 г.).

Изпълнителят предварително трябва да съгласува с **Възложителя** и с лицето, упражняващо строителен надзор всички продукти, които са обхванати от горепосочените изисквания и които възнамерява да вложи в строежа. ***Изпълнителят извършва това съгласуване непосредствено преди да вложи който и да е от продуктите в строежа.***

***Декларациите за строителните продукти се представят в оригинал към момента на съгласуване на продуктите с Възложителя, като съгласуването се извършва периодично в процеса на изпълнение на СМР при доставка на продуктите на строежа.***

**Не се допуска** да се влагат строителни продукти в строежа без да са представени на Възложителя и одобрени от него, и от лицето, упражняващо строителен надзор приложимите декларации, както и друга изискваща се от националното законодателство информация за продуктите.

**Не се допуска** декларациите и друга изискваща се от законодателството информация за строителните продукти да се представят в последствие, след като продуктите са използвани по предвиденото им предназначение и след като са вече вложени в строежа и/или след като са съставени съответните актове за скрити работи.

В случай че се налага промяна/замяна на определен вид материал в конкретна позиция от КСС, то такава промяна/замяна е допустима само в случай, че качеството/техническите характеристики на новия вид продукт/материал са по-добри, а единичната цена за съответната позиция остава същата или е по-ниска от съответната цена по договора с Изпълнителя.

Всички строителни продукти, използвани на строежа, трябва да отговарят на БДС, EN **или еквивалентно** или, ако са от внос, да бъдат одобрени за ползване на територията на Република България и да са с качество, отговарящо на гаранционните условия.

Изпълнителят **се задължава** по всяко време **да осигури** на Възложителя или на всяко лице, упълномощено от него, **пълен достъп до строежа**, до местата за складиране на строителни продукти и материали, до местата, където се извършва подготовката им за влагане в строежа, до декларациите и техническата документация за строителните продукти и до строителните машини и оборудване за изпълнение на строежа.

1. **ИЗИСКВАНИЯ ЗА ВРЕМЕННО СТРОИТЕЛСТВО**

Преди започване на строителството Изпълнителят трябва да създаде временна строителна база на мястото, съгласувано с Възложителя. При създаване на базата Изпълнителят трябва да се придържа стриктно към изискването, че „Временно строителство“ са всички сгради, съоръжения, инсталации и пътища, определени в плана за безопасност и здраве, които са специално построени или приспособени чрез реконструкция и ремонти за нуждите на строителството през времетраенето му и които се премахват преди приемане на строежа.

В случай, че се налага да бъдат наети терени, извън строителната площадка за изграждане на временната база, Изпълнителят трябва да ги наеме за своя сметка.

Преди подписване на протокола за откриване на строителната площадка и определяне на строителна линия и ниво (образец2) за строежа, Изпълнителят за своя сметка трябва да изготви информационна табела съгласно чл.13 от *Наредба №2 от 2004 г. за минималните изисквания за здравословни и безопасни условия на труд при извършване на строителни и монтажни работи* (посл. Изм. И доп. ДВ бр.90 от 15 ноември 2016 г.).

Преди започване на работа на строителната площадка и до завършването на строежа строителят е длъжен да извършва оценка на риска, която обхваща всички етапи на договореното строителство, избора на работно оборудване и всички параметри на работната среда.

След приключване на работите по предмета на изпълнение на обществената поръчка, Изпълнителят своевременно трябва да демонтира всичките си съоръжения, складове, офиси и битови помещения, обект на временно строителство и да изтегли цялата си механизация и не вложени в строежа продукти и материали, и да разчисти терена, използван за временно строителство за своя сметка.

1. **ОБЩИ И СПЕЦИФИЧНИ ИЗИСКВАНИЯ ОТНОСНО ИЗПЪЛНЕНИЕТО НА СТРОИТЕЛНИТЕ И МОНТАЖНИ РАБОТИ**
   1. **Общи изисквания относно изпълнението на СМР**

Изпълнението на СМР е съгласно инвестиционен проект - *Приложение А*, разработен във фаза – работен проект, количествена сметка към него (KC), настоящата Техническа спецификация – *Приложение Б*, Техническото предложение за изпълнение на поръчката - *Образец №3* и Ценовото предложение на участника – Образец №4.

Строителят, избран за Изпълнител, носи отговорност за:

* изпълнението на строежа в съответствие с издадените строителни книжа и с изискванията на чл.169, ал.1 и 3 от ЗУТ, както и с правилата за изпълнение на строителните и монтажните работи и на мерките за опазване на живота и здравето на хората на строителната площадка;
* изпълнението на строителните и монтажните работи с материали, изделия, продукти и други в съответствие с основните изисквания към строежите, както и за спазване на технологичните изисквания за влагането им;
* своевременното съставяне на актовете и протоколите по време на строителството, удостоверяващи обстоятелствата по т.1 и2;
* съхраняването на екзекутивната документация и нейното изработване, когато от Възложителя с договор не е възложено на друг участник в строителството, както и за съхраняването на другата техническа документация по изпълнението на строежа;
* съхраняването и предоставянето при поискване от останалите участници в строителството или от контролен орган на строителните книжа, заповедната книга на строежа по чл.170 ал.3 от ЗУТ и актовете и протоколите, съставени по време на строителството.

Строителят носи имуществена отговорност за причинените щети и пропуснати ползи от свои виновни действия или бездействия.

Строителят може да възложи на подизпълнител извършването на отделни видове строителни и монтажни работи като задължително декларира това при участието си в обществената поръчка в Единния документ за обществени поръчки (ЕЕДОП) – *Образец №2*. Подизпълнителите нямат право да превъзлагат една или повече от дейностите, които са включени в предмета на договора за под изпълнение.

* 1. **Специфични изисквания относно изпълнението на СМР**

Строежът попада в Първа група, първа категория първа - буква „в” на основание чл. 2(3) т.1 от Наредба №1 от 30.07.2003 г. на МРРБ за номенклатурата на видовете строежи(обн. ДВ. бр.72 от 15 Август 2003г. изм. и доп. ДВ. бр.98 от 11 Декември 2012г.)

Всички дейности, извършвани от строителя трябва да се изпълняват в съответствие с приложимото законодателство.

Изпълнителят следва да изпълни на строителната площадка всички предвидени СМР по отделните части на инвестиционния проект, в съответствие със следните стандарти за опазване на околната среда по ISO 14001:2015 **или еквивалентно**, за качество по ISO 9001:2015 **или еквивалентно** с обхват на сертификата в съответствие с предмета на поръчката.

Обемът на възлагания строеж като цяло и отделните СМР следва да се изпълнят при точно спазване на строително-техническата документация за обекта (в т.ч. мерките за достъпност), заложените количества по видове дейности в количествената сметка на одобрения инвестиционен проект и единичните цени, формиращи общата цена за изпълнение на СМР съгласно ценовото предложение на участника, избран за изпълнител.

Изпълнителят е длъжен да изпълни със собствени сили и средства в съответствие с одобрения инвестиционен проект и с издаденото Разрешение за строеж. Неспазването на която и да било от частите на одобрения инвестиционен проект, въз основа на който е издадено разрешение за строеж от главния Архитект на Столична община, както и на приложимото законодателство за изпълнение на предвидените СМР се счита за неспазване на изискванията на Възложителя.

Необходимите за изпълнение на СМР механизация, оборудване, инструменти, продукти и материали са задължение на Изпълнителя.

* 1. **Специфични изисквания относно осигуряване на здравословни и безопасни условия на труд при извършване на строителни и монтажни работи**

При изпълнение на СМР изпълнителят (строител) работи в пряко сътрудничество с координатора по безопасност и здраве на обекта и изпълнява задълженията си съгласно проекта по част План за безопасност и здраве на одобрения инвестиционен проект и издаденото разрешение за строеж.

При изпълнение на СМР строителят спазва всички изисквания, наложени му като участник в строителството, произтичащи от *Закона за здравословни и безопасни условия на труд и наредба №2 от 2004 г. за минималните изисквания за здравословни и безопасни условия на труд при извършване на строителни и монтажни работи* (посл. изм. и доп. ДВ. бр.90 от 15 Ноември 2016 г.) вкл. Тези, за които е упълномощен от Възложителя.

Преди започване на работа на строителната площадка и до завършване на строежа строителят е длъжен да извършва оценка на риска. Когато Изпълнителят използва подизпълнители за изпълнение на поръчката, оценката на риска се извършва съвместно с предварително обявените подизпълнители.

**Строителните и монтажни работи ще се извършват в условията на работеща институция**, поради което оценката на риска се съгласува с упълномощено от Възложителя лице.

Ако по време на извършването на СМР настъпят съществени изменения от първоначалните в изготвения План за безопасност и здраве, оценката на риска се актуализира. При извършването на оценка на риска се правят измервания на параметрите на работната среда.

**4.2.2. Специфични изисквания за изпълнение на СМР на конкретния обект**

* Строителните и монтажните работи се изпълняват в съответствие с:
* Одобрен инвестиционен проект и издаденото разрешение за строеж;
* Договора с Възложителя;
* Техническата спецификация – *Приложение Б* ;
* Техническото предложение на Изпълнителя – Образец №3;
* Ценовото предложение на Изпълнителя – Образец №4;
* Количествената сметка (KC) към Инвестиционния проект, остойностена като Количествено-стойностна сметка (КСС)– Образец №4.1;
* Приложимите закони и наредби съобразно естеството на работа на строежа.

**4.2.3. Специфични изисквания относно организацията на работа**

За да демонстрира високо качество на организацията на работа и добро планиране и координиране на изпълнението участникът трябва да представи в рамките на Техническото предложение, като част от него:

**Предложение за изпълнение на поръчката - „Организация на строителния процес“ изготвено при спазване на изискванията на Техническата спецификация, което да съдържа:**

* Организационен план;
* Строителен ситуационен план;
* Схема на местата на строителната площадка, на които се предвиждат да работят двама или повече строители;
* Схема на местата на строителната площадка, на които има специфични рискове в съответствие с проектна част „План за безопасност и здраве“;
* Схема на местата за складиране на строителни продукти/инсталационно оборудване, съоръжения и/или елементи, временни работилници и контейнери за отпадъци;
* Схема и вид на сигнализацията за бедствие, авария, пожар или злополука, с определено място за оказване на първа помощ в съответствие с проектна част „План за безопасност и здраве“;
* Линеен план-график за изпълнение на поръчката;
* График на работната сила;
* Списък на основната строителна механизация, инструменти, машини, съоръжения, специални уреди и оборудване за работа;
* Други приложими разяснения, ако е необходимо (описание и/или снимки на продуктите/оборудването, които ще се доставят на обекта, технологиите и др. по преценка на участника).

Техническото предложение трябва да е съобразено с изискванията на техническата спецификация, инвестиционния проект, количествената сметка към него, приложимите нормативни разпоредби, стандартите и да предлага мерки за гарантиране на качеството и надеждността на изпълнението.

Относно изпълнението на СМР е необходимо участникът да представи в предложението за изпълнение на поръчката описание на използваните технологии, описание на основните продукти и техническите им характеристики, както и организацията на строителството, вкл. Подробен линеен план-график за изпълнението на СМР, реализуем с целите на проекта на Възложителя.

Линейният календарен план-график трябва да бъде нагледен, подробен и реалистичен, съобразен с обема и спецификата на обекта и със срока, предложен от участника за изпълнение на СМР. Заедно с него участникът трябва да изготви организационен план на строителството, разпределението на техниката (механизацията) и работната сила, включително отговорностите на ръководния технически състав, доставките на строителни продукти и материали на строителната площадка и времето за всеки от етапите в рамките на предложения от участника срок за изпълнение на СМР.

Линейният календарен план-график трябва да съответства на предложените последователност, продължителност и взаимообвързаност на дейностите, посочени в техническото предложение на участника, като срокът за изпълнение на СМР трябва да е обвързан с представената организация и мобилизация на ресурсите. Чрез диаграми трябва да се представят основните ресурси – човешки, технически, материални. Линейният календарен график включва всички необходими дейности по изпълнение на строежа, както подготвителните, така и тези по същинското изпълнение на СМР до тяхното завършване. В линейния график участникът трябва да предвиди и дни за неблагоприятни метеорологични условия, както и това, че **графикът трябва да бъде съобразен с условията на работеща институция по времето на изпълнение на СМР.**

Преди подписване на протокола за откриване на строителната площадка и определяне на строителна линия и ниво (образец 2), линейният план-график, предложен първоначално в офертата, подлежи на своевременно **актуализиране** (при необходимост) от Изпълнителя и на съгласуване от Възложителя. Графикът се съгласува от Възложителя писмено.

***Участник, чието техническо предложение не съответства на някое от изискванията на Техническата спецификация на Възложителя ще бъде отстранен и офертата на такъв участник не подлежи на оценка.***

За техническо предложение на участник, което в частта си за организация на строителния процес не включва някой от изброените по-горе елементи в т.ч. изискваните приложения, и/или не отговаря на изискванията на Възложителя за съответствие и обвързаност на отделни негови елементи ще се счита, че не отговаря на техническата спецификация на Възложителя.

**4.2.4. Специфични изисквания относно опазване на околната среда**

В процеса на работата по договора, сключен с Възложителя, Изпълнителят трябва да спазва изискванията на чл.157, ал.5 от ЗУТ, нормите и правилата за чистота във и около строителните обекти и правилата за здравословни и безопасни условия на труд, съответстващи на естеството на работата.

Възложителят на СМР възлага на Изпълнителя във функциите му на строител изготвянето на транспортен дневник на строителните отпадъци по време на СМР съгласно изискванията на приложение № 6 от Наредбата за управление на строителните отпадъци и за влагане на рециклирани строителни материали.

Възложителят на СМР възлага на Изпълнителя изготвянето на отчет съгласно приложение № 7 от Наредбата за управление на строителните отпадъци и за влагане на рециклирани строителни материали за изпълнение на плана за управление на СО.

Образуваните от строителните и монтажни работи строителни отпадъци на строежа се събират, съхраняват, транспортират и подготвят за оползотворяване разделно при условията и по реда на Наредбата за управление на строителните отпадъци и за влагане на рециклирани строителни материали (приета с ПМС № 277 от 5.11.2012 г.).

**4.2.5. Специфични изисквания за документирането но строителството**

За строежа се съставя Протокол за предаване и приемане на одобрения проект и влязлото в сила разрешение за строеж за изпълнение на конкретния строеж (Приложение № 1 към чл.7, ал.3, т.1 от Наредба №3/2003 г. за съставяне на актове и протоколи по време на строителството при изпълнение на СМР) – този протокол се съставя от възложителя, проектанта, строителя и консултанта, упражняващ строителен надзор на строежа.

В случай, че строителните и монтажни работи го изискват, Изпълнителят допълнително води: дневник на заваръчните работи; дневник на антикорозионната защита на заварени съединения; и/или приложими документи за документиране на специфични видове СМР.

Подадените в Количествената сметка (KC) към инвестиционния проект видове и количества работи, както и параметрите, посочени в инвестиционния проект на отделните видове СМР, са **фиксирани и задължителни за изпълнение от строителя.**

При възникване на видове работи, извън посочените в количествената сметка, същите подлежат на одобряване или отхвърляне от възложителя. За доказване на възникналите различия при предоставянето им за одобряване от възложителя изпълнителят е длъжен да представи още:

1. аргументирана обосновка в писмен вид за необходимостта от актуализиране на КС – документът се изготвя в свободен текст от изпълнителя до възложителя;
2. заменителната таблица, съдържаща най-малко информацията в документ *Образец Д5* - Протокол за отчитане и приемане на действително извършени СМР, в която са отразени, видимо и ясно разграничимо разликите, въз основа на които се налага актуализиране на КС. Таблицата се представя задължително в електронен формат „xls.“ (MS Office Excel) и на хартиен носител за одобрение от възложителя, от проектанта и от лицето, упражняващо строителен надзор.

При представяне на заменителна таблица единичните цени следва да се докажат с анализи, формирани на база на показателите за ценообразуване от офертата на Изпълнителя. При изпълнение на СМР, за които няма посочени единични цени в количествено-стойностната сметка към договора, Изпълнителят изготвя анализи на единичните цени, в съответствие с обявените в офертата му показатели. Единичните цени се одобряват предварително от Възложителя.

В процеса на строителството се поддържа **външен контрол**, изпълняван по силата на закон. Осъществява се по реда на ЗУТ във вид на строителен надзор, който е задължителен за всички строежи от първа до четвърта категория по чл.137 от ЗУТ.

Строителния надзор по време на изпълнение на СМР ще се извършва от консултант по чл.166 от ЗУТ, притежаващ удостоверение за извършване на дейностите по чл.166, ал.1, т.1 от ЗУТ.

Възложителят може да извърши контрол по изпълнение на СМР по всяко време в процеса на изпълнение на договора за строителство.

Изпълнителят е длъжен да осигурява по всяко време достъп до строителната площадка на упълномощени представители на възложителя и консултанта.

Освен изискващите се задължителни документи за документиране на строителството, Възложителят извършва задължителна проверка за готовността на Изпълнителя за:

* подготовка на строителната площадка – проверката се документира от Възложителя;
* подготовка на строителната площадка за изпълнение на мероприятия по ЗБУТ - проверката се документира от Възложителя;
* откриване на строителната площадка - проверката се документира от Възложителя;
* готовност на строежа за въвеждане в експлоатация - проверката се документира от Възложителя.

Промяна в количеството в КСС не може да надвишава с повече от 15% първоначално определеното количество, както в посока увеличаване, така и в посока намаляване. Общата стойност на количествата надвишения до 15% от първоначално определеното количество се компенсира с общата стойност на количествата намаления до 15% от първоначално определеното количество. Намаленията над 15%, както и неизпълнените позиции, не могат да бъдат използвани за компенсиране на надвишени количества до 15%.

Общата стойност на промените за целия период на изпълнение при увеличаване на количествата на СМР **не трябва да надвишава 10%** от стойността на КСС към договора за строителство.

***Увеличението в количествата на стойност над 10% от стойността на КСС не се компенсира с каквото ида е намаляване в количества и остава за сметка на Изпълнителя.***

**4.2.7. Специфични изисквания относно предаване на екзекутиви**

По време на строителните и монтажни работи е възможно да възникнат несъществени отклонения от одобрения инвестиционен проект. Всички изменения, своевременно се отразяват върху одобрения проект и предварително се одобряват от Възложителя.

В случай на установена в хода на работата необходимост от съществени отклонения от одобрения инвестиционен проект или при настъпване на обстоятелства, водещи до невъзможност да се спазят проектните или авторските предписания, Изпълнителят своевременно писмено уведомява Възложителя и лицата, изпълняващи авторски и строителен надзор, за преценка и предприемане на изискуемите процедурни действия по чл.154, ал.2, т.5, 6, 7 и 8 от ЗУТ, като не пристъпва към осъществяване на не предписани по този ред СМР или в нарушение на Закона за авторското право и сродните му права. След произнасяне по компетентност на отделните участници в инвестиционния процес Възложителят взема решение по целесъобразност за предприемане на действия по чл.175 или по чл.154 от ЗУТ при строго спазване на съответните разпоредби, както следва:

* не се допускат съществени отклонения по чл.154, ал2, т.1, 3 и 4 от ЗУТ - нарушаване предвижданията на действащия подробен устройствен план (ПУП); които са несъвместими с предназначението на територията; нарушаване на строителните правила и нормативи, техническите, технологичните, санитарно-хигиенните, екологичните и противопожарните изисквания;
* съществените отклонения по чл.154, ал.2, т. 5, 6, 7 и 8 от ЗУТ се допускат преди реализирането им по искане на Възложителя въз основа на одобрен инвестиционен проект към издаденото разрешение за строеж, отразени в него със заповед на одобряващия орган за допълване на издаденото разрешение за строеж;
* несъществени отклонения по смисъла на чл.154, ал.3 от ЗУТ се допускат по реда на чл.175 от ЗУТ и **са за сметка на Изпълнителя.**

За изпълнението на строежа по издаденото, а в случай на необходимост – и допълнено разрешение за строеж, Изпълнителят следва в рамките на компетентността и пълния обхват на отговорностите си по чл.163 от ЗУТ да съхранява заверената заповедна книга на строежа и да изпълнява отразените в нея предписания на изпълняващия авторски надзор, както ида участва в създаването на всички актове и протоколи, изискуеми за категорията на строежа по реда на Наредба №3/31.07.2003 г. за съставяне на актове и протоколи по време на строителството.

След фактическото завършване на строежа Изпълнителят изготвя екзекутивна документация, отразяваща несъществените отклонения от проектите по всички части. Екзекутивите се подписват от проектанта, от лицето, упражняващо строителен надзор, от строителя и от Възложителя.

За проведените приемни изпитвания, измервания и/или проби (ако са приложими) се съставят надлежни документи, които са неразделна част от строителната документация за въвеждане на строежа в експлоатация.

**4.2.8. Специфични изисквания относно срока за изпълнение на обществената поръчка**

Обществената поръчка се изпълнява така, че да гарантира **безупречно качество** и **срочно изпълнение** на СМР.

Предвид необходимото време за провеждане на обществената поръчка, изпълнението може да започне най-рано през **месец юни** 2018 г. **Срокът на изпълнение на обществената поръчка не може да бъде по-дълъг от 90** дни считано от датата на подписване на Протокол (образец 2) за откриване на строителната площадка, а за въвеждане на строежа в експлоатация са предвидени до 30 дни след приемане на изпълнените СМР в пълен обем.

**Срокът за изпълнение на СМР, предложен от участника, трябва да съответства на срока за изпълнение на дейностите в предложения от него линеен календарен план-график, да бъде измерен в календарни дни, вкл. да предвижда времето за отстраняване на дефекти, установени при проверка на място, както и времето за приемане на строежа с констативен акт за установяване на годността му за приемане (акт обр. 15). В случай, че това условие не е спазено, участникът се отстранява поради несъответствие с изискванията на Техническата спецификация.**

**4.2.9. Специфични допълнителни изисквания относно запознаване със строителната площадка и с техническата документация за строежа**

Всеки участник има право да се запознае със строителната площадка и със строителните книжа преди изготвянето на техническото и ценово предложение за участие в обществената поръчка.

Запознаването със строителната площадка се извършва с подаване на заявка на телефон: 02 948 2953, факс: 02 948 2170 или на електронна поща: [*Rumyana.Simeonova@mfa.bg*](mailto:Rumyana.Simeonova@mfa.bg) Лице за контакт и организиране на огледи на място: **инж. Румяна Симеонова** – началник сектор “МТО“, дирекция „УС и МТО“ в МВнР.

Достъпът за оглед на територията на МВнР е допустим само при осигуряване на придружаващо техническо лице, определено от Възложителя. Срокът за извършване на огледи започва да тече от деня на публикуването на обявлението за обществена поръчка и приключва в деня и часа, в който изтича крайният срок за получаване на офертите.

Огледите се удостоверяват с двустранно подписан протокол за извършен оглед на място – документ *Образец №7*.

Няма ограничения за броя на огледите, извършени от един участник.

**4.2.10. Специфични допълнителни изисквания относно представянето на количествено-стойностна сметка (KCC)**

Към документацията за участие, освен хартиен носител участникът представя **и на електронен носител КСС** за изпълнение на обществената поръчка във формат \*.xls.

Всеки участник за изпълнител на обществената поръчка остойностява приложената количествена сметка с ценовите показатели (единични цени) на индивидуалната си оферта. Всички числа в КСС се закръгляват до втория знак след десетичната запетая.

Позициите в КСС трябва **да съответстват напълно на посочените в КС** .

**При установяване на грешка в КСС, която влияе на общата цена предложена от участника в процедурата, този участник се отстранява от участие.**

**4.2.11. Специфични изисквания за установяване и изпълнение на възстановителни дейности и за приемане на строежа**

Изпълнителят е длъжен за своя сметка да осигури изпълнението на възстановителните работи при некачествено или лошо изпълнени СМР или СМР в несъответствие с одобрения проект.

Обемът и видовете СМР, подлежащи на възстановяване, се установяват с подписан на място констативен протокол от представители на Възложителя, Изпълнителя, лицето, упражняващо строителен надзор и проектантите, упражняващи авторски надзор. Към протокола може да се приложат фотоматериали. В случай, че строителят откаже да подпише констативния протокол, същият се приема за подписан с подписите на възложителя, строителния надзор и авторския надзор.

Строежът ще се приеме и въведе в експлоатация съгласно изискванията на чл.176, чл.177 и чл.178 от ЗУТ.

Всички такси за въвеждането на строежа в експлоатация са за сметка на Възложителя.

**4.2.12. Специфични изисквания относно гаранционни срокове за изпълнение на СМР и гаранционни условия**

Гаранционните срокове за изпълнените СМР не могат да бъдат по-малки от посочените в чл.20, ал.4, т.3 и т.4 от *Наредба № 2 от 31.07.2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти.*

Гаранционните срокове започват да текат от деня на издаване на разрешение за ползване по чл.177, ал.2 от ЗУТ на строителния обект по предмета на договора.

За проявилите се в гаранционните срокове дефекти/повреди Възложителят уведомява писмено Изпълнителя. В срок до 3 (три) дни след уведомяването Изпълнителят е длъжен да се яви за изготвяне на констативен протокол и съгласувано с Възложителя да започне работа за отстраняване на дефектите в минималния технологично необходим срок, одобрен от Възложителя.

Възложителят може сам да отстрани проявилите се в гаранционните срокове дефекти в случаите, когато Изпълнителят не отстрани същите и да прихване направените разходи от гаранцията за изпълнение на договора.

Изпълнителят обезпечава изпълнението на СМР с гаранция за изпълнение в размер на 3 % (три на сто) от цената на договора за възлагане, без ДДС.

1. **ОТЧИТАНЕ И ЗАПЛАЩАНЕ НА ИЗВЪРШЕНИТЕ СМР**

**5.1. Отчитане на действително извършените СМР**

След извършване на съответния обем СМР, които са основание за плащане съгласно условията на сключения договор, **Изпълнителят** изготвя и представя на **Възложителя** следните документи:

1. **Искане за плащане** за действително извършени СМР – *Образец № Д-4* документ. Документът се съставя на хартиен носител в **3** (три) оригинални еднообразни екземпляри.
2. **Протокол за отчитане и приемане на действително извършени СМР** (по пример на бивш образец акт19) – *Образец №Д-5.* Документът се представя в електронен формат „xls.“ (MS Office Excel) и на хартиен носител в **3** (три) оригинални еднообразни екземпляри (от които един брой за Изпълнителя)
3. **Протоколи за приемане на действително извършени СМР** – всички протоколи към момента на искането, съставени по реда на *Наредба №3 от 2003 г. за съставяне на актове и протоколи по време на строителството*, датирани и комплектувани по хронология. Документите се представят във вид на **сканирани електронни копия на оригиналите им**, подписани и подпечатани от отговорните за съставянето им лица, и на хартиен носител в **3** (три) оригинални еднообразни екземпляра.

***Действително извършените и отчетени СМР задължително се проверяват на място преди да се приемат от представител на строителния надзор, след което Възложителят упражнява вътрешен мониторинг и контрол преди да одобри изцяло или частично отчетеното изпълнение към момента на искането за плащане****.*

Разплащането на СМР ще се извършва за действително изпълнени количества по оферираните и договорени единични цени, посочени в КСС по ценовото предложение към договора за изпълнение на обществената поръчка.

Единичните цени за видовете работи от количествената сметка, включват всички разходи за напълно завършен вид работа в съответствие с инвестиционния проект.

1. **ПРИЛОЖИМИ НОРМАТИВНИ АКТОВЕ:**

* Закон за устройство на територията (ЗУТ);
* Закон за здравословни и безопасни условия на труд;
* Закон за управление на строителните отпадъци;
* Закон за техническите изисквания към продуктите;
* Закон за Камарата на строителите в България;
* Закон за задълженията и договорите;
* Наредба № РД-02-20-1 от 05.02.2015 г. за условията и реда за влагане на строителни продукти в строежите на Р България;
* Наредба № РД-02-20-2 от 08.06.2016 г. за проектиране, изпълнение, контрол и приемане на хидроизолационни системи на строежите;
* Наредба № 3 от 31.07.2003 г. на МРРБ към ЗУТ за съставяне на актове и протоколи по време на строителството;
* Наредба № 2 от 31.07.2003 г. на МРРБ към ЗУТ за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти;
* Наредба № Iз – 1971 от 29.10.2009г. за строително- технически правила и норми за осигуряване на безопасност при пожар.
* Наредба № 2 от 22.03.2004 г. за минималните изисквания за здравословни и безопасни условия на труд при извършване на строителни и монтажни работи;
* Наредба № 7 от 1999 г. за минимални изисквания за здравословни и безопасни условия на труд на работните места при използване на работното оборудване;
* Всички други нормативни документи, приложими за изпълнение на съответната дейност.

|  |  |
| --- | --- |
|  |  |
|  |  |
|  |  |